ગુજરાત યુનિવર્સિટી લાઇબ્રેરી આમ તો છેલ્લાં કેટલાંક વર્ષોથી સમયની માગ સાથે તેના મોડિફિકેશનથી લઈ ડિજિટલાઇઝેશનને કારણે ચર્ચામાં સતત રહે છે, ત્યારે ગુજરાત યુનિવર્સિટી લાઇબ્રેરીએ ૧૯૪૮થી લઈ આજ દિન સુધીના તમામ એજ્યુકેશનલ ન્યૂઝ સાચવી રાખ્યા છે જેમાં ૧૯૫૯નો મહાગુજરાતનું ક્રાંતિકારી આંદોલન જેના લીધે ૧૯૬૧માં ગુજરાતને સ્વતંત્ર રાજ્યનો દરજ્જો મળ્યો, ૧૯૭૩નું નવનિર્માણ આંદોલન જે રાજ્યમાં ફૂડબિલની વિરુદ્ધમાં ચલાવવામાં આવ્યું હતું, જેનાં પરિણામ સ્વરૂપે એ સમયની ચીમનભાઈ પટેલની સરકારને રાતોરાત બદલવાની ફરજ પાડવામાં આવી હતી,ત્યારબાદ યુનિવર્સિટીમાં ઇન્ટર્નલ માર્ક કાઢવા, દેખાવો બાદ ફરી દાખલ કરવું, ગ્રેડ સિસ્ટમ દાખલ કરવી,સેલ્ફ ફાઇનાન્સ કોલેજોનો વિરોધ, અધ્યાપકમંડળના પ્રશ્નોની રજૂઆત, સહિત અનેક સુધારાવાદી ન્યૂઝનું ક્વરેજ લાઇબ્રેરી પાસે સચવાયેલ છે.